Kamu bisa jelasin ke aku soal Pegawai Juruterbang dalam bahasa melayu?

Pegawai Juruterbang (Pilot Officer atau Plt Off dalam RAF; PLTOFF dalam RAAF dan RNZAF; kadang kala P/O dalam semua cabang perkhidmatan, dan masih kerap digunakan dalam RAF) ialah pangkat pegawai terbawah dalam Tentera Udara Diraja dan tentera udara banyak negara-negara Komanwel yang lain. Ia berkedudukan rapat dibawah Pegawai Pesawat. Ia lazimnya menandakan seseorang pegawai yang telah dipilih masuk sebagai pegawai kemasukkan terus bukan siswazah, kerana mereka yang mempunyai ijazah biasanya berkhidmat hanya seminggu di pangkat ini selepas tamat pengajian dari Maktab RAF Cranwell. Sesetengah pegawai bertauliah baru telah memegang pangkat gred paling terbawah iaitu Pemangku Pegawai Juruterbang.

Ia mempunyai kod pangkat OF-1 NATO dan setaraf dengan  Leftenan Muda dalam Tentera Darat British atau Marin Diraja. Tentera Laut Diraja tidak mempunyai pangkat setara yang tepat, dan pangkat Pegawai Juruterbang lebih tinggi daripada Pegawai Kadet Kanan Tentera Laut Diraja dan berada lebih rendah dari Leftenan Muda Tentera Laut Diraja.  Dalam Angkatan Tentera Australia, pangkat Pegawai Juruterbang adalah setaraf dengan Pemangku Leftenan Muda dalam Tentera Laut Diraja Australia.

Pangkat setaraf dalam Women's Auxiliary Air Force (WAAF) ialah "asistan pegawai seksyen".